Diari Oficial de la Generalitat Valenciana


Sumari del DOGV 3446, del 03-03-1999 (1999/1061)

ORDRE de 18 de gener de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, de tres finques situades en la partida de les Pedres del terme municipal de Silla (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1061


Data del document
:   18-01-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Silla
    * cultura regional
    * propietat immobiliària

ORDRE de 18 de gener de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, de tres finques situades en la partida de les Pedres del terme municipal de Silla (València). [1999/X1061]
  
Mitjançant escriptura de compravenda, atorgada davant el notari de València senyor Claudio Reig Verdú el 10 de desembre de 1998, la Generalitat Valenciana va adquirir tres finques situades en la partida de les Pedres del terme municipal de Silla (València), dins dels límits del Parc Natural de l'Albufera, per a incrementar la superfície de l'esmentat parc, inclòs en la llista de zones humides d'importància internacional en el Conveni Ramsar i catalogat com a ZEPA (Zona d'Especial Protecció per a les Aus) per la Directiva 79/409, de la Comunitat Econòmica Europea, sobre conservació d'aus silvestres.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,
  
ORDENE
  
Primer
  
S'afecta el domini públic de la Generalitat Valenciana, amb efectes de 10 de desembre de 1998, i amb la finalitat d'ampliar la superfície del Parc Natural de l'Albufera, els immobles que a continuació es descriuen:
  
Rústica: terra d'arròs, al terme de Silla, partida de les Pedres (polígon 18, parcel·la 29 part), d'una hectàrea, quaranta-sis àrees i tretze centiàrees i que limita: per nord i est, Genaro Muñoz Ortíz; sud, l'Albufera i fita del terme de Sollana, sèquia del Corral o de la Rambla enmig; i oest, Amparo Zaragozá Giner i Carlos Torralba Vallés.
  
Rústica: terra d'arròs, al terme de Silla, partida de les Pedres, (polígon 18, parcel·la 29 part), d'una hectàrea, vint àrees i cinquanta-nou centiàrees i que limita: pel nord, Bautista i Emilio Valero, accés de la Fonteta o del Poll enmig; sud, Encarnación Ibáñez de Gadea, accés del Corral o de la Rambla enmig; est, Amparo Zaragozá Giner i Carlos Torralba Vallés; i oest, Bautista Valero Carbonell.
  
Rústica: terra d'arròs, al terme de Silla, partida de les Pedres, (polígon 18, parcel·la 207), de seixanta-nou àrees i vint-i-set centiàrees i que limita: pel nord, germanes Pascual Monzó; sud, Alberto Pascual Aguilar; est, sequiol divisori dels termes de Sollana i Silla; i oest, Ana Mª Alapont Costa.
  
Consten en l'Inventari General de Béns i Drets de la Generalitat Valenciana amb el número A01/46/230/0003.
  
Segon
  
Els immobles queden integrats en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 18 de gener de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ